אוקיי, אז יש לכם ערימת תפוחי אדמה שהפכה לפירה מוצלח, עכשיו אתם בטח חושבים לעצמכם מה כדאי להגיש איתו. בדיוק בשביל זה אנחנו כאן! כדי להציע לכם 13 מנות שמשתלבות הכי טוב עם פירה.
השילוב הקלאסי והמנצח של כל הזמנים הוא כמובן כבדי עוף, בצל מטוגן ופירה. אבל אם מוסיפים לשילוב הזה מרכיב בסיסי נוסף, מקבלים מנה משודרגת וטעימה הרבה יותר. המתכון הבא לכבדי עוף מוקפצים עם סילאן הוא בין המנות הכי טעימות שכדאי להגיש עם פירה. ההכנה קלה והתוצאה מנצחת!
נכון, שילוב של פירה וחזה עוף יכול להיות יבש וקצת מחניק אבל זה יקרה רק אם אתם לא מכינים אותם בצורה הנכונה. המתכון הבא יסביר לכם בדיוק איך להכין את חזה העוף כדי שיישאר עסיסי מספיק להגשה לצד פירה. השילוב של השניים מנצח כמעט כמו השילוב הראשון בכתבה ולעתים זמין יותר וקל יותר להכנה.
כן, שמעתם נכון! מרק שעועית לבנה סמיך שהולך נהדר עם פירה. המרק משמש לפירה סוג של רוטב עשיר בטעמים והגשת המרק לצד פירה הופכת אותו לארוחה שונה לגמרי ומיוחדת לא פחות. את מרק השעועית הזה כדאי להכין בסופי שבוע קרים ולהתענג על מנה מנחמת במיוחד.
יש מנות טעימות ויש מנות פשוט מנצחות, השילוב הבא של קוביות חזה עוף מטוגנות בטמפורה ומוגשות ברוטב צ’ילי מתוק וסילאן הוא פשוט שילוב מנצח! המנה הזאת מושלמת לארוחת צהריים לילדים ולמבוגרים. תגישו אותה לצד פירה מוצלח ויש לכם ארוחה מנצחת.
את זה שפירה הולך מצויין עם רוטב אנחנו כבר יודעים, אבל ידעתם שקציצות ברוטב זו מנה מנצחת להגיש עם פירה? כמובן שלא כל קציצה ולא כל רוטב מתאימים להגשה עם פירה, אבל קציצות הבשר הללו, שבושלו ברוטב עגבניות סמיך, הן מנה מושלמת להגיש לצד פירה. אז למרות שמגישים אותן בדרך כלל על מצע ספגטיף אנחנו החלטנו להשתעשע מעט, כדאי לכם גם!
אז רוטב צ’ילי ופירה הולכים נהדר ביחד, את זה כבר סיכמנו, מה שהופך את המנה הבאה למושלמת להגשה על מצע פירה. כנפיים מטוגנות ברוטב צ’ילי יכולות להיות מנת נשנוש מעולה, אבל תגישה את הכנפיים לצד פירה ויש לכם ארוחת צהריים טעימה ומשביעה. המרקם של הפירה משתלב מצויין עם הקריספיות של הכנפיים המטוגנות.
צורת הגשה חדשה ומעניינת לכבדי עוף מוקפצים עם בצל ופטריות. את השילוב המנצח של כבדי עוף ופירה כולנו מכירים, אבל אם תחשבו מעט מחוץ לקופסה, המנה הזאת על מצע פירה היא בין המנות היותר טעימות שתאכלו לצהריים. המצרכים בסיסיים, ההכנה קלה ואת התוצאה אתם חייבים לטעום! המשקיעים שבנינו יכולים להגיש את המנה עם בצל מקורמל ולהפוך אותה לאלוהית.
רצועות פרגיות בתיבול עשיר של שווארמה ואריסה, הפרגיות עסיסיות וטעימות ומתאימות בדיוק להגשה על מצע של פירה חלק ואוורירי. מנת הצהריים הקלאסית שמתאימה לילדים ולכל המשפחה. קלה מאוד להכנה וניתנת להכנה בגרסה פיקנטית.
מנה מושקעת במיוחד שתהפוך את הפירה שלכם למנת גורמה אמיתית. גלילות חצילים במילוי בשר וברוטב עגבניות בוהק עם סוד קטן. תגישו את המנה הזאת על מצע פירה ולא תתחרטו. חשוב לוודא שהפירה מוצלח ואוורירי במיוחד.
שילוב מוצלח לצמחוניים או לאלו שמחפשים תוספת לפירה חלבי – כדורי חציל מטוגנים המוגשים על מצע פירה זו מנה מנצחת! כדורי החציל פריכים וטעימים במיוחד וכשהם מוגשים לצד פירה עם קצת רוטב טחינה מתקבלת מנה חלומית, חדשה ומעניינת ששווה לנסות.
אם עדיין לא ניסיתים להגיש פירה עם רוטב, אתם לא יודעים מה אתם מפסידים. המתכון הבא משלב ביצים, רוטב ואפונה, שילוב מעולה לארוחת צהריים או ערב טעימה וקלה להכנה שניתן להגיש על מצע פירה. רוטב העגבניות והאפונה הופכים את הפירה לקליל וטעים הרבה יותר ובעצם מעניקים לו טעם ומרקם חדש.
לצמחוניים, לטבעוניים או סתם לאלו שמחפשים תוספת קלילה לפירה חלבי – שעועית ירוקת מוקפצת עם פטריות ותפוחי עץ היא המנה בשבילכם! את המרכיבים מקפיצים ביחד עם רוטב צ’ילי מתוק ומתקבלת מנה פריכה ומפתיעה שכדאי להגיש על מצע פירה. המוקפץ הזה ישדרג לכם את הפירה ויהפוך אותו מתוספת נחמדה למנה מעולה לארוחת הצהריים.
יש לכם מתכונים ורעיונות מעניינים לתוספות לפירה? שתפו אותנו בתגובות! אהבתם את הכתבה? אל תשכחו לשתף עם חברים.